Preminuo glumac Toni Kertis
Možda najpoznatiji po svojoj ulozi u filmu "Neki to vole vruće" sa Merilin Monro, Toni Kertis umro je u 86. godini od srčanog udara
Sin madjarskog Jevrejina (pravo ime mu je Bernard Švarc), Toni Kertis je rodjen 3. juna 1925. u Njujorku u siromašnom kvartu Bronks. Kertis je igrao u više od 150 filmova, a bogata glumačka karijera je propraćena ekstravagantnim holivudskim životom vezanim za probleme sa drogom, alkoholom i ženama. Ženio se šest puta, a poznata glumica Džejmi Li Kertis je dete iz njegovog prvog braka sa slavnom glumicom Dženet Li. Toni Kertis je postao poznat 50-ih godina prošlog veka počevši karijeru ulogama u avanturističkim filmovima, a zatim i u komedijama gde je postigao veliki uspeh. Medjutim njegove ozbiljnije uloge su ono što je impresioniralo filmske kritičare. Film “Sladak miris uspeha” iz 1957, bio je samo početak niza uspešnih hitova, medju kojima je i “Bekstvo u lancima” za koji je iduće godine bio nominovan za Oskara. Potom je došao “Spartak” sa Kirkom Daglasom, a 1968. Kertis je prihvatio ne baš tipičnu ulogu za sebe, u filmu “Bostonski davitelj”. Pred kraj života, kada se glumačka karijera približila završetku, Kertis se okrenuo slikarstvu, ali je po Holivudu i dalje često bio vidjan u društvu zgodnih žena. Kako je jednom i sam rekao – . Ta želja mu je ispunjena do poslednjeg trenutka.